Евтим Евтимов
Трябва всичко

chitanka.info

Покрай нас се движат много хора.

Сутрин улицата е река.

Някои се люшкат от умора.

Протегни им своята ръка.

Някои са тъжни и смълчани.

Сгрей душите им със своя смях.

Някои вървят със скрити рани.

Лек открий в душата си за тях.

Дълъг път пред всеки се извива.

Хубав ден сега им пожелай.

Искам хората да са щастливи.

Светлина от утрото им дай.

Трябва всичко в нас да е голямо

до последния ни земен час.

Аз вървя до теб. Не давай само

някой да застане между нас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.